เจ้าหน้าที่ได้ลงพื้นที่ดำเนินการตรวจสอบภายในศูนย์กำจัดมูลฝอยอ่อนนุชพบว่ามีกลิ่นขยะ ได้ปฏิบัติตามมาตรการการแก้ไขปัญหากลิ่น  โดยล้างทำความสะอาดพื้นผิวถนนที่ศูนย์กำจัด                 มูลฝอยอ่อนนุชเป็นประจำทุกวัน พร้อมทั้งประสานบริษัทผู้รับจ้างกำจัดมูลฝอยตรวจสอบระบบป้องกันกลิ่นและปฏิบัติตามแนวทางการแก้ปัญหากลิ่นขยะอย่างเคร่งครัด ดังนี้ 	1. แจ้งหนังสือ กำชับกับผู้รับจ้างกำจัดมูลฝอยแก้ปัญหากลิ่นขยะโดยเร่งด่วน 	2. ตรวจสอบรถเก็บขนมูลฝอย เก็บทำความสะอาดมูลฝอยตกหล่นในการขนส่ง 	3. ตรวจสอบความถี่ล้างทำความสะอาดโรงงานและบริเวณอาคารมูลฝอย 	4. กำชับผู้รับจ้างนำวัสดุอุปกรณ์ปิดคลุมกองปุ๋ยหมัก 	5. เพิ่มปริมาณสารจุลินทรีย์และเพิ่มความถี่ในการฉีดสารจุลินทรีย์ 	6.ปรับปรุงสภาพภูมิทัศน์โรงงานกำจัดมูลฝอย โดยมีโครงการปลูกต้นไม้ร่วมกับ บริษัท ปตท.จำนวนพื้นที่ 55 ไร่ เพิ่มพื้นที่สีเขียวเพื่อใช้เป็นแนวกำแพงกรองฝุ่น ดูดซับกลิ่นและมลพิษทางอากาศ
บ่อขยะอ่อนนุชส่งกลิ่นเหม็นมาถึงบ้านจนอยู่ไม่ได้แล้วครับ ทั้งที่ห่างกันหลายสิบกิโลเมตร ไม่เคยส่งกลิ่นมาถึงบ้านเลย อยากให้ช่วยเร่งแก้ไขด่วนเลยครับ ชาวบ้านอยู่กันไม่ได้เลยครับ เดือดร้อนมาก
ขอบคุณเจ้าหน้าที่ทุกหน่วยงานครับ